Frigivelse af rådighedsbeløb til anlæg af cykelsti mellem Ronni Larsen og Høng 
Sagsfremstilling 
19.    Frigivelse af rådighedsbeløb til anlæg af cykelsti mellem Ronni Larsen og Høng  
                                                                                                                        Åbent 
Sagsnr.: 326-2015-15896       J.nr.: 05.01.00           Ulla Jensen.: 326-2015-92637 
  
[adresse] 
I forbindelse med budget 2014-2017 blev det aftalt at etablere en cykelsti mellem Ronni Larsen og Høng, og der blev til 
projektet afsat en anlægsramme på i alt 3,0 mio. kr. på budget 2014. 
  
Cykelstien påtænkes etableret som en dobbeltrettet cykelsti med en minimumsbredde på 2,5 meter og således, at 
der etableres en rabat mellem kørebane og cykelsti på mindst 1 meter og en sikkerhedsbredde på cirka 1 meter. Af 
hensyn til cyklisternes trafiksikkerhed bør stitracéet placeres på den sydøstlige side af [adresse]. 
  
De indledende undersøgelser i forbindelse med projektet er igangsat, og efter frigivelse af bevillingen vil cykelstien 
blive projekteret, og anlægsarbejderne vil blive udbudt.  
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren for Teknik og Udvikling indstiller, at der til etablering af cykelstien mellem [adresse] og Høng frigives en 
anlægsbevilling på 3,0 mio. kr. finansieret af det afsatte rådighedsbeløb til projektet.  
  
ØKONOMISKE KONSEKVENSER 
Der gives en anlægsbevilling på 3,0 mio. kr. til etablering af cykelstien mellem [adresse] og Høng finansieret af det 
afsatte rådighedsbeløb. Efter frigivelsen udgør restrådighedsbeløbet til cykelstien 0 kr. 
  
Teknik- og Miljøudvalgets møde den 13. april 2015: 
Udvalget vedtog at anbefale indstillingen fra teknik- og udviklingsdirektøren. 
Økonomiudvalgets møde den 22. april 2015: 
Udvalget vedtog at anbefale Teknik- og Miljøudvalgets indstilling. 
  
  
  
Kommunalbestyrelsens møde den 29. april 2015: 
Kommunalbestyrelsen vedtog at godkende Økonomiudvalgets indstilling. 
